
SPOROČILO ZA JAVNOST

REFERENDUMI 2026 - Podatki o volilni udeležbi na predčasnem glasovanju

1. Torek, 6. oktober 2026
Po podatkih okrajnih volilnih komisij se je prvi dan predčasnega glasovanja na referendumih 2026 udeležilo 21.277 volivk in volivcev oziroma 1,25 % vseh volilnih upravičencev.

Na zakonodajnem referendumu o Zakonu o pomoči pri prostovoljnem končanju življenja se je prvi dan predčasnega glasovanja udeležilo 9.308 volivk in volivcev (oziroma 0,55 odstotka vseh volilnih upravičencev). Drugi dan predčasnega glasovanja se je takrat udeležilo  13.125 volivk in volivcev (oziroma 0,77 odstotka vseh volilnih upravičencev), zadnji dan 13.297 volivk in volivcev (oziroma 0,78 odstotka vseh volilnih upravičencev). V vseh treh dneh, ko je potekalo predčasno glasovanje, je glasovalo skupaj 35.730 volivcev oziroma. 2,11 odstotka vseh volilnih upravičencev.
Na zakonodajnem referendumu o Zakonu o dodatku k pokojnini za izjemne dosežke na področju umetnosti se je prvi dan predčasnega glasovanja udeležilo 6.642 volivk in volivcev (oziroma 0,39 odstotka vseh volilnih upravičencev). Drugi dan predčasnega glasovanja se je takrat udeležilo  9.171 volivk in volivcev (oziroma 0,54 odstotka vseh volilnih upravičencev), zadnji dan 7.279 volivk in volivcev (oziroma 0,43 odstotka vseh volilnih upravičencev). V vseh treh dneh, ko je potekalo predčasno glasovanje, je glasovalo skupaj 23.102 volivcev (oz. 1,36 odstotka vseh volilnih upravičencev). 
Predčasno glasovanje sicer poteka še danes in jutri (od 7. do 19. ure) na 99 voliščih po državi. Volivec za glasovanje potrebuje osebni dokument, s katerim lahko izkaže svojo identiteto. Obvestilo volivcu je informativne narave in pripomoček, da volilni odbor lahko hitreje poišče volivca v volilnem imeniku.

Danes se izteče rok, do katerega lahko volivci, ki bodo v nedeljo izven okraja stalnega prebivališča, oddajo vlogo za glasovanje na t. i. volišču OMNIA.  Samo še danes lahko vlogo za glasovanje na volišču v Sloveniji oddajo volilni upravičenci s stalnim prebivališčem v tujini. Prav tako se danes izteče rok za oddajo vloge za volivce, ki se zaradi bolezni ne morejo zglasiti na volišču in želijo glasovati na domu.

Splošno glasovanje na referendumih bo v nedeljo, 11. oktobra 2026, od 7. do 19. ure na 2984 rednih voliščih in 88 voliščih za glasovanje izven okraja stalnega prebivališča (t. i. OMNIA volišča).

Po podatkih Ministrstva za notranje zadeve je bilo na dan 1. septembra 2026 v Republiki Sloveniji 1.698.526 volilnih upravičencev. V splošnih volilnih imenikih je vpisanih 1.583.656 volilnih upravičencev s stalnim prebivališčem v Republiki Sloveniji. V posebnih volilnih imenikih pa je skupaj vpisanih 114.870 volilnih upravičencev s stalnim naslovom v tujini (izseljenci).

